5 Mu dine difuku’dya Debola+ pamo ne Balaka+ mwanā Abinoame baimba luno lwimbo+ amba:2 “Mwanda wa nywene mikutulule* mu Isalela,Mwanda wa bantu bepāna abo bene,+Tendelai Yehova!3 Ivwanai, banwe balopwe! Tebekai matwi, banwe bendeji!Nkembilanga Yehova.Nkembanga mitendelo* kudi Yehova,+ Leza wa Isalela.+4 Yehova, powatambile ku Seila,+Powapityile utamba ku ntanda ya Edoma,Ntanda yatenkene, ne madiulu apungulukile,Makumbi apungulwile mema.5 Ngulu yasungulukile* ku meso a mpala ya Yehova,+Ne Shinai mwine ku meso a mpala ya Yehova,+ Leza wa Isalela.+6 Mu mafuku a Shamakale+ mwanā Anate,Mu mafuku a Yaile,+ mashinda ashele pululu;Benda ñendo badi’nka mu mashinda a mufula.7 Bekadi ba ku nja mu Isalela kebakidi’kopo;*Kebakidi’kopo kufika’nka ne byonaimene ami, Debola,+Kufika’nka ne byonaimene pamo bwa inabana mu Isalela.+8 Batongele baleza bapya;+Ebiya kwaikala divita mu bibelo byabo.+Ngabo keyadipo ikimweka, nansha mukobe,Mu bukata mwa bantu 40 000 mu Isalela.9 Mutyima wami wadi na bakatampe ba basola ba Isalela,+Bepēne abo bene baenda pamo na bantu.+Tendelai Yehova!10 Banwe batentamine pa bampunda batōkoloka,Banwe bashikete pa matapi malumbuluke,Ne banwe benda mu dishinda,Langulukai!11 Mawi a babanya mema atelekelwe ku bifuko kutomwa mema;Kwine’kwa badi basekununa bilongwa byoloke bya Yehova,Bilongwa byoloke bya bekadi bandi ba kunja mu Isalela.Kupwa bantu ba Yehova batūkila ku bibelo.12 Languka, languka, abe Debola!+Languka, languka, imba lwimbo!+Imana, Balaka!+ Sela misungi yobe, abe mwanā Abinoame!13 Ebiya boba bashele batūkila kudi ba bulēme;Bantu ba Yehova batūkila kondi tukalwe bankomokomo.14 Nsulo yabo i Efelaimi, boba badi mu musanza;*Bakulondanga, abe Benjemani, mu bukata mwa bantu bobe.Tamba ku Makile+ bakatampe ba basola batūka,Ne tamba ku Zebuluna boba baselele mukombo wa boba balemba bantu.*15 Bamfumu ba Isakala badi na DebolaMwadi mwikadile Isakala, mo mwadi mwikadile ne Balaka.+Mu dilungu dya musanza watuminwe lwa nshi.+Mu bibumbo bya Lubeni mwadi mityima ilangalanga bininge.16 Mwanda waka ushikete pa bukata bwa mifuko ibidi ya pa bishikatwa,Wibateja pobedila luombe tupindo twabo?+Pa mwanda wa bibumbo bya Lubeni, kwadi mityima ilangalanga bininge.17 Ngileade washele bukila bwa Yodano;+Ne Dani nandi, mwanda waka washele na byombo?+Ashela ushikete bitupu ku mukunko wa dijiba,Ne kushala ku byabu* byandi.+18 Zebuluna i bantu batūdile būmi bwabo mu kyaka* kya lufu;Nafatale nandi,+ patunduke.+19 Balopwe baile, balwa;Kupwa balopwe ba Kenani nabo balwa+Mu Tanake, dya ku mema a Mekido.+I kutupu kitūtwa kya ndalama kyobaselele.+20 Tamba mūlu ñenyenye yalwile;Tamba mu mashinda ayo yalwile na Shisela.21 Kamunonga ka Kishone kebapitwile,+Kamunonga ka pa kala, kamunonga ka Kishone.Watyimpīle nkomokomo panshi, abe muya* wami.22 Kupwa mikono ya tubalwe yatwaPadi patumbuka tubalwe tulume masumba na bulobo.+23 ‘Fingai Meloza mafingo,’ ye mwanenena mwikeulu wa Yehova,‘Bine, fingai bekadi bakyo mafingo,Mwanda kebailepo kukwasha Yehova,Kukwasha Yehova pamo ne bakomokomo.’24 Mu bana-bakaji bonso, mweselwe bininge i Yaile+Mukaja Hebela+ mwine Kena;I mweselwe bininge mu bana-bakaji bonso bashikatanga mu mapema.25 Walombele mema; aye wamupa mabele.Wamupa mabele mekwate*+ mu kibakudi kya masobo a bantu ba bulēme.26 Na kuboko kwandi wayata kikomo kya ku pema,Kuboko kwandi kwa lundyo kwayata kitotwa kya mutyi kya mwingidi.Kadi wapopa Shisela, wamuponda mutwe,Kadi wavingakanya ne kusabakanya pa matwi andi.+27 Walakata mu maulu andi; wapona ne kulāla kitantala;Walakata mu maulu andi wapona;Popa paalakatyile, po ponka paaponēne munekenibwe.28 Mwana-mukaji wadi utadila pa dididisha,Inandya Shisela wibela pa tunyungilo,‘Mwanda waka dikalo dyandi dibaije kwiya?Mwanda waka mishindo ya mikono ya makalo andi ibalejeleje nenki?’+29 Ba tunangu mu bana-bakaji ba bulēme bamulondolola;Bine, ne aye nandi wadi wineneja, amba,30 ‘Ye bano beabila bitūtwa byobatene,Mwana-mukaji,* bana-bakaji babidi,* ku wa bulwi ne wa bulwi,Kitūtwa kya kisandi kya misombelo i kya Shisela, kitūtwa kya kisandi kya misombelo,Kivwalwa kitungule, kisandi kya misombelo, bivwalwa bibidi bitunguleI bya mu mashingo a boba batūtyile bintu.’31 Nanshi leka balwana nobe bonso bakube,+ abe Yehova,Ino leka boba bonso bakusenswe bekale bwa dyuba ditamba mu ntumbo yadyo.”Penepa ntanda yakōkolokwa* mu myaka 40.+
bem_Latn